Návrh rozpočtu Úradu pre dohľad nad zdravotnou starostlivosťou na rok 2005

	ROK:	2005	predpoklad
2006	predpoklad
2007	
					
Ekonomická klasifikácia	Názov položky	Suma 
(v tis. Sk )	Suma 
(v tis. Sk)	Suma 
(v tis. Sk)	
					
Príjmy					
291 007	príspevky od ZP	287 600	312 500	320 000	
312 001	štátny rozpočet	100 000	 	 	
220	príjmy z činnosti úradu	25 000	45 890	48 040	
 	 		 	 	
Sumár príjmov		412 600	358 390	368 040	
Výdavky					
610	mzdy	123 420	120 390	128 950	
620	odvody	43 200	42 140	45 130	
Sumár 610+620	166 620	162 530	174 080	
Sumár 630	tovary a služby	160 320	184 790	189 480	
					
Sumár 610+620+630 
Bežné výdavky	326 940	347 320	363 560	
					
Kapitálové výdavky 700	85 660	11 070	4 480	
					
Sumár 600+700				
Výsledok		0	0	0	

 Rozpočet Úradu pre dohľad nad zdravotnou starostlivosťou na rok 2005

Textová časť

1.	Príjmy úradu
Rok 2005

Príjmová časť rozpočtu úradu vychádza predovšetkým z rozpočtu verejnej správy na rok 2005 - 2007, ktorý schválila Národná rada SR. V ňom sa v roku 2005 predpokladá transfer časti príspevkov na zdravotné poistenie vybratých zdravotnými poisťovňami (0,5%) v prospech úradu v celkovej sume 287,6 mil. V kapitole Ministerstva zdravotníctva SR bolo vyčlenených 100 mil. Sk na krytie nákladov spojených so vznikom a začatím činnosti úradu. S príspevkom zo štátneho rozpočtu úrad po roku 2005 už nepočíta. Z týchto prostriedkov úrad  uhrádza svoje výdavky až do získania prvých príspevkov od zdravotných poisťovní. V súlade s § 85 zákona č. 581/2004 Z.z. doterajšia zdravotná poisťovňa, ktorá získa povolenie na vykonávanie verejného zdravotného poistenia podľa tohto zákona do 30. júna 2005, je povinná uhradiť príspevok na činnosť úradu na rok 2005 v lehote do 31. júla 2005. Úrad do konca júla ani pri maximálne úspornom režime nevystačí so 100 mil. Sk. Možno ale predpokladať, že Všeobecná zdravotná poisťovňa a Spoločná zdravotná poisťovňa, ktoré budú naďalej vo vlastníctve štátu, získajú povolenie od úradu do konca mája 2005. Na základe predbežných rokovaní je možné očakávať dohodu o uhradení aspoň časti príspevkov najneskôr v júni, čím sa pre úrad zabezpečia potrebné zdroje a nedôjde ku vzniku insolventnosti úradu. 

Ostatné príjmy úrad odhaduje v roku 2005 na úrovni 25 mil. Sk. Z toho 20 mil. Sk predstavujú príjmy z úhrad za vydané povolenia a rozhodnutia v správnom konaní (§ 31 zákona č. 581/2004 Z.z.). Výšku týchto úhrad upravuje vyhláška  Ministerstva zdravotníctva Slovenskej republiky č. 765/2004 Z.z. z 15. decembra 2004 o výške úhrady za úkony Úradu pre dohľad nad zdravotnou starostlivosťou. Úhrady sa budú v prevažnej miere realizovať až v druhom polroku po transformácii zdravotných poisťovní, pričom sa predpokladá sa, že bude vydaných približne 50 000 rozhodnutí pri priemernom výnose 400 Sk za jedno rozhodnutie. Príjmy vo výške 5 mil. Sk predstavujú úhrady za pitvy vykonané úradom pre iné inštitúcie.

Celkovo sú príjmy úradu sú rozpočtované pre rok 2005 v objeme 412,6 mil. Sk. 

Roky 2006-2007

V roku 2006 schválený rozpočet verejnej správy predpokladá príspevky od zdravotných poisťovní vo výške 312,5 mil. a v roku 2007 ráta s nárastom na 320 mil. Sk.

V roku 2006 a 2007 sa oproti roku 2005 predpokladá vydanie dvojnásobného počtu rozhodnutí, za ktoré úrad vyberá poplatky. Pri príjmoch za pitvy pre iné organizácie sa počíta s ich rovnakým počtom ako v roku 2005 pri raste spotrebiteľských cien o 2,8 % v roku 2006 resp. 2,5 % v roku 2007.

	2. Výdavky úradu

Rok 2005

Vzhľadom na skutočnosť, že úrad vznikol len v novembri 2004, pri väčšej časti nákladových položiek bolo možné vychádzať len z orientačných odhadov. Ide predovšetkým o tovary a služby. Súvisí to predovšetkým so skutočnosťou, že v prvých mesiacoch roka 2005 je prakticky nemožné určiť rozsah niektorých činností, ktoré sa doteraz buď vôbec nevykonávajú alebo sa doteraz realizovali v úplne iných podmienkach (napr. predpisovanie pohľadávok pre zdravotné poistenie, obligatórne ukladanie pokút platiteľom poistného, počet pitiev atď.). Rozpočet je štrukturovaný na bežné výdavky a kapitálové výdavky. Rozpočtované výdavky boli na rok 2005 prispôsobené predpokladaným príjmom tak, aby bol rozpočet vyrovnaný.  
 Bežné výdavky sú rozpočtované v roku 2005 v objeme 327 mil. Sk. Najväčšiu položku tvoria mzdy zamestnancov a príslušné odvody v celkovom objeme 166,6 mil. Sk. Rozpočet vychádza zo skutočnosti, že v ústredí a pobočkách úradu bude počet pracovníkov narastať postupne a až v závere roka dosiahne cieľový stav. Štruktúra mzdových nákladov je pre rok 2005 nasledovná:

	Ročný priemerný počet pracovníkov	Predpokladaný stav zamestnancov k 31.12.2005	Mzdy celkom
(v mil. Sk)	Priemerná mesečná mzda
(v  Sk)	
Ústredie	81	99	28,1	27 990	
Pobočky	83	153	28,1	26 300	
Nekroptické pracoviská	230	235	67,2	23 500	
Spolu	394	487	123,4	26 100	

Celková predpokladaná suma výdavkov za tovary a služby predstavuje v roku 2005 sumu 160,3 mil. Podrobnejšia štruktúra významnejších nákladov za tovary a služby, ktoré úrad predpokladá, je v nasledujúcom prehľade:

Ekonomická klasifikácia	Názov položky	Rok 2005
(v tis. Sk)	
632 001	   energie	6 500	
632 002	vodné, stočné	4 000	
632 003	poštovné a telekomunikačné služby	4 500	
633 001	interiérové vybavenie	4 000	
633 002	výpočtová technika	8 000	
633 004	prev. stroje prístroje, zariadenia	4 900	
633 006	všeobecný materiál	17 200	
633 013	softvér a licencia	5 000	
634 001	palivo, mazivá, oleje	2 500	
635 002	údržba výpočtovej techniky	4 000	
636 001	nájomné, budov, objektov	10 000	
636 002	nájomné za stroje, prístroje, zariadenia	3 000	
637 004	všeobecné služby 	10 000	
637 005	špeciále služby	48 800	
	z toho obhliadka mŕtvych	34 500	
637 011	štúdie, expertízy, posudky	3 600	
637 014	stravovanie	2 420	
637 027	odmeny zamestnancov mimoprac. pomeru	3 300	

Kapitálové výdavky v sume 85,6 mil. Sk tvoria rozdiel medzi príjmami a výškou bežných výdavkov. Podrobnejšia štruktúra predpokladaných kapitálových výdavkov pre rok 2005 je uvedená v nasledujúcom prehľade:

Osobné automobily                                                      	18 000 tis. Sk
 	
Budovanie informačného systému                             	50 000 tis. Sk

Nákup výpočtovej techniky                                          	6 000 tis. Sk
 (výpočtová technika, servre, notebooky                                        
 	 LAN siete štrukturovaná kabeláž pobočiek a ústredia)                 

Nákup prevádzkových strojov, prístrojov, zariadenia    	9 660 tis. Sk
	pre nekroptické pracoviská

Nákup interiérového vybavenia                           		2 000 tis. Sk

Roky 2006-2007

Na výdavky úradu v rokoch 2006 a 2007 bude výrazne vplývať zníženie počtu vlastných nekroptických pracovísk od januára 2006 zo súčasných 13 na 3 pracoviská (Bratislava, Martin, Košice). Tieto plne modernizované a špičkovo vybavené pracoviská budú určovať štandard vykonávaných pitiev, pričom sa predpokladá, že sa v nich vykoná viac ako 50% všetkých plánovaných  pitiev a zároveň všetky sporné a súdne pitvy. Zvyšná časť pitiev sa bude zabezpečovať dodávateľsky po pripravovanom odštátnení nekroptických pracovísk, pričom sa predpokladajú náklady 8000 Sk na jednu pitvu. To síce zvýši náklady v oblasti služieb, dôjde však ku značným úsporám v oblasti miezd, výdavkov za nákup pitevného materiálu ako i ďalších prevádzkových nákladov spojených s výkonom pitiev. Základné východiskové predpoklady pre výpočet výdavkov v roku  2006 – 2007 sú: 
•	zníženie počtu zamestnancov na nekroptických pracoviskách z 235 na 118, čím sa ušetria mzdové prostriedky vo výške 46,7 mil. Sk,
•	výdavky nekroptických pracovísk za tovary a služby predstavujú len 2/3 nákladov výdavkov roku 2005 zvýšených o príslušný index rastu spotrebiteľských cien,
•	predpokladá sa rast spotrebiteľských cien 2,8 % v roku 2006 a 2,5 % v roku 2007,
•	5% rast miezd v roku 2006 a 5,8% rast miezd v roku 2007,
•	základné vybavenie úradu sa uskutoční z prostriedkov určených na kapitálové výdavky pre rok 2005.